ddrg/super_eurlex huggingface dataset:
26.

minder om, at det generelt er nødvendigt, at projekterne afspejler målsætningerne for OP'erne, for at mindske risikoen for, at de målsætninger, der oprindelig var opstillet, ikke bliver opfyldt; opfordrer forvaltningsmyndighederne til systematisk at undersøge, om denne sammenhæng er til stede, for at kunne udvælge de bedste projekter;
33.

understreger, at Parlamentet er fast besluttet på at sikre, at Unionens eksterne finansielle instrumenter for perioden 2014-2020 er udformet, således at de fremmer forfølgelsen af en samlet strategi for Unionens eksterne forbindelser, navnlig ved at oprette instrumenter, som arbejder på tværs af forbindelsen mellem konfliktforebyggelse, krisestyring, fredsopbygning, udviklingssamarbejde og styrkelse af strategiske partnerskaber; fremhæver, at det nye partnerskabsinstrument ligeledes giver EU et værktøj til at bidrage økonomisk til udenrigspolitiske aktiviteter med tredjelande; understreger, at Parlamentet er fast besluttet på at udøve sin fulde demokratiske kontrol med gennemførelsen af disse instrumenter for at sikre, at Unionens vigtige, men begrænsede ressourcer anvendes på effektiv og omkostningseffektiv vis til at opnå resultater; fremhæver Parlamentets ret til som led i midtvejsevalueringen af de eksterne finansielle instrumenter at vurdere gennemførelsen af instrumenterne og foretage eventuelle nødvendige ændringer;
39.

påpeger endvidere, at medlemsstaterne fortsat ikke forelægger oplysninger rettidigt, eller at de forelægger upræcise oplysninger; minder desuden om, at medlemsstaterne anvender forskellige definitioner for samme lovovertrædelse, og at ikke alle indsamler samme og detaljerede statistiske data baseret på fælles kriterier, hvilket gør det vanskeligt at indsamle pålidelige og sammenlignelige statistikker på EU-plan og hindrer en sammenlignelig og objektiv landeopdelt vurdering af omfanget af svig; gentager sin beklagelse over, at Parlamentet, Kommissionen og OLAF som følge heraf ikke er i stand til at opfylde deres opgave med hensyn til at vurdere den overordnede udbredelse af uregelmæssigheder og svig i de individuelle medlemsstater og fremsætte henstillinger; beklager, at denne situation forhindrer identificering og disciplinering af de medlemsstater, der har de højeste niveauer af uregelmæssigheder og svig, således som Europa-Parlamentet gentagne gange har anmodet om; bemærker, at Kommissionen har opfordret medlemsstaterne til at forbedre deres statistikker om svig og har forpligtet sig til at lægge mere vægt på dette spørgsmål; understreger betydningen af, at Kommissionen fastlægger ensartede principper for indberetning i alle medlemsstaterne for at sikre, at de indsamlede data er sammenlignelige, pålidelige og tilstrækkelige; opfordrer derfor Kommissionen til at underrette Parlamentet om de foranstaltninger, der er truffet med henblik på at sikre en højere grad af ensartethed og sammenlignelighed mellem de statistiske data, der indsamles på nationalt plan; opfordrer indtrængende medlemsstaterne til rettidigt at forelægge så udtømmende oplysninger som muligt, som afspejler den faktiske grad af svig; anmoder Revisionsretten om at følge op på sine tidligere særberetninger om OLAF's resultater for at vurdere virkningerne af omstruktureringen;
7.

glæder sig over, at Pakistans politiske partier er villige til at fremlægge en national plan for bekæmpelse af terrorisme; understreger, at det i kampen mod terrorisme og religiøs ekstremisme er afgørende at tage fat om de underliggende årsager, bl.a. ved at tackle fattigdom, sikre religiøs tolerance og trosfrihed, styrke retsstaten og garantere retten og sikker adgang til uddannelse for piger og drenge; efterlyser en langsigtet strategi med henblik på at forebygge radikaliseringen af unge i Pakistan og tackle den »omfattende indlæringskrise«, som UNESCO har konstateret i Pakistan, især ved at øge investeringerne i et offentligt finansieret uddannelsessystem og ved at sikre, at religiøse skoler har de materialer, de har behov for for at kunne levere en afbalanceret og inklusiv uddannelse til unge mennesker;
A.

der henviser til, at det tyrkiske politi den 14. december 2014 arresterede journalister og medieledere, herunder Ekrem Dumanlı, ansvarshavende redaktør på avisen Zaman, og Hidayet Karaca, generaldirektør for tv- og radiokoncernen Samanyolu; der henviser til, at det i en arrestordre udstedt af en dommer i Istanbul anføres, at de var genstande for en strafferetlig efterforskning for at have dannet en organisation, som »med pres, intimidering og trusler havde forsøgt at tage statsmagten«, og at de havde gjort dette »gennem løgne, berøvelse af menneskers frihed og forfalskning af dokumenter«;
46.

er af den opfattelse, at de kriminelle aktiviteter og den barbariske vold, der udføres af jihadistiske terroristgrupper, som er medlemmer af eller tilknyttet det såkaldte Islamisk Stat (IS) udgør en væsentlig trussel mod hele regionen Mellemøsten og Nordafrika (MENA-regionen), mod Europa og potentielt for den globale fred og stabilitet; støtter den globale koalition imod IS og dens indsats for at bekæmpe IS militært; glæder sig over EU-medlemsstaternes bidrag i denne henseende og tilskynder til et tættere og mere effektivt globalt samarbejde og dialog med henblik på at nå frem til en fælles trusselsvurdering; opfordrer indtrængende til, at man øger et håndfast globalt reguleringsmæssigt pres for at fratage jihadisterne deres olieindtægter og anvender strenge globale sanktioner over for finansielle transaktioner til deres fordel; påpeger i denne forbindelse, at jihadistiske grupper også modtager støtte fra nogle arabiske lande, og at EU bør bede disse lande om at udvise større konsekvens; peger på det presserende behov for at bekæmpe jihadistgruppers brug af internettet til rekruttering; insisterer på, at det er nødvendigt at udvide både det internationale samarbejde og samarbejdet inden for EU med fokus på at forhindre ekstremister i at rejse til Syrien og Irak for at slutte sig til jihadisternes kamp, herunder investering i nationale programmer i medlemsstaterne til forebyggelse af radikalisering og til afradikalisering; opfordrer medlemsstaterne til at indføre metoder til at retsforfølge de europæiske krigere, der vender tilbage, inden for rammerne af deres nationale strafferetlige systemer; minder om, at det er nødvendigt med tættere samarbejde og koordinering mellem Tyrkiet og EU;
7.

udtrykker bekymring over manglen på betydelige fremskridt i bekæmpelsen af korruption på højt plan og organiseret kriminalitet, hvilket udgør en væsentlig hindring for Kosovos demokratiske, sociale og økonomiske udvikling; understreger, at der er behov for et klart signal fra regeringens side om, at Kosovo systematisk tackler korruption på alle niveauer og bekæmper organiseret kriminalitet; opfordrer til, at der træffes yderligere foranstaltninger for at undgå enhver eventuel forbindelse mellem organiseret kriminalitet og personer i den offentlige administration; er desuden bekymret over, at så mange har skydevåben uden at have tilladelse dertil, og opfordrer den kosovoske regering til effektivt at gennemføre de eksisterende programmer til indsamling af sådanne skydevåben, navnlig den nationale strategi og handlingsplan for kontrol med og indsamling af håndvåben og lette våben (SALW) for perioden 2013-2016; opfordrer Kosovo til at samarbejde med EU's ekspertgruppe om våbenhandel og med nabolandene for at træffe forebyggende foranstaltninger og opfordrer EU til at yde enhver form for teknisk bistand, der er nødvendig i denne henseende;
13.

fastholder og bakker op om den ukrænkelige ret for alle religiøse og etniske mindretal i Syrien og Irak til at blive ved med at bo i deres historiske og hævdvundne hjemlande i værdighed, lighed og sikkerhed og til frit at praktisere deres religion; opfordrer i denne forbindelse indtrængende alle FN's medlemsstater til klart at tage afstand fra volden og tale for mindretals rettigheder; mener, at der for at dæmme op for de kristnes og andre af regionens oprindelige befolkningsgruppers lidelser og exodus er behov for en klar og utvetydig erklæring fra de regionale politiske og religiøse ledere, der støtter deres forbliven og fulde og lige rettigheder som borgere i deres fædrelande;
8.

opfordrer især Kommissionen til at føre en aktiv dialog med de tanzaniske myndigheder for kraftigt at opfordre til dem at fremlægge en retligt bindende og kodificeret anerkendelse af masaifolkets rettigheder, med særlig henvisning til deres jord, som de har overtaget fra deres forfædre, og derved sørge for den nødvendige retlige beskyttelse for at undgå tvister i fremtiden;
5.

støtter den globale indsats mod ISIL/Daesh og glæder sig over, at koalitionens partnere har forpligtet sig til at samarbejde under en fælles, mangesidet og langsigtet strategi for at besejre ISIL/Daesh; tilslutter sig den jordanske konges faste vilje til at bekæmpe ISIL/Daesh; glæder sig over, at ISIL/Daesh blev besejret i den syriske by Kobane; understreger, at støtte med henblik på at sætte landene i regionen i stand til at bekæmpe voldelig ekstremisme kombineret med redskaber til at hindre finansiering af terrorisme bør indgå i denne strategi; understreger i denne forbindelse, at ethvert militært felttog til befrielsen af områder, der kontrolleres af ISIL/Daesh, på det strengeste bør respektere den humanitære folkeret og international ret om menneskerettigheder i den hensigt at undgå yderligere tab af menneskeliv og at give næring til ekstremisternes dagsorden, samt til at forhindre nye strømme af flygtninge og internt fordrevne;
—

tilrettelægge en høring med de nationale parlamenter og retshåndhævende myndigheder for at gøre status over alle tidligere og igangværende parlamentariske og retlige undersøgelser
I.

der henviser til, at National Telecommunications and Information Administration (NTIA) under USA's handelsministerium i marts 2014 meddelte, at den havde til hensigt at overdrage de funktioner, som Internet Assigned Numbers Authority (IANA) varetager vedrørende tilsyn med internettet, til det globale flerpartssamfund inden udløbet af den nuværende kontrakt mellem NTIA og Internet Corporation for Assigned Names and Numbers (ICANN) i september 2015; der henviser til, at der skal findes en afbalanceret løsning på denne overdragelse i tide, og at den bør føre til et system, der ikke kan blive genstand for overtagelse og manipulation, således at der fortsat kan sikres et stabilt internet;
15.

bemærker endvidere, at et krav om mærkning med et EU-/ikke-EU-mærke ganske vist, som anført i Kommissionens rapport, ville være et billigere alternativ, men påpeger, at forskning, som Den Europæiske Forbrugerorganisation (BEUC) har gennemført i flere medlemsstater, har vist, at dette ikke ville være en acceptabel løsning for forbrugerne (8);
A.

der henviser til, at Raif Badawi, der er blogger og menneskerettighedsaktivist, blev tiltalt for apostasi og af kriminalretten i Jeddah i maj 2014 blev idømt en straf på 10 års fængsel, 1 000 piskeslag og en bøde på 1 million SAR (228 000 EUR) efter at have oprettet webstedet »Free Saudi Liberals Network« som et forum for social, politisk og religiøs debat, hvilket blev betragtet som en hån mod islam; der henviser til, at Raif Badawi ifølge dommen også har forbud mod at bruge medier og mod at rejse i udlandet i 10 år efter sin løsladelse fra fængslet;
F.

der henviser til Den Europæiske Menneskerettighedsdomstol har fastslået, at der med hensyn til de forsvundne græskcyprioter og deres pårørende har været tale om: en vedvarende overtrædelse af konventionens artikel 2 (retten til liv) på grund af de tyrkiske myndigheders undladelse af at foretage en effektiv efterforskning af skæbnen og opholdsstedet for de græskcyprioter, der forsvandt under livstruende omstændigheder; en vedvarende overtrædelse af konventionens artikel 5 (retten til frihed og sikkerhed) på grund af de tyrkiske myndigheders undladelse af at foretage en effektiv efterforskning af skæbnen og opholdsstedet for de græskcyprioter, for hvem der var rimelig grund til at antage, at de befandt sig i tyrkisk varetægt på tidspunktet for deres forsvinden; og en vedvarende overtrædelse af konventionens artikel 5 (forbud mod umenneskelig eller nedværdigende behandling), fordi de tyrkiske myndigheders tavshed over for slægtningenes reelle bekymringer nåede et så alvorligt niveau, at det kun kunne betegnes som umenneskelig behandling;
26.

understreger, at det er nødvendigt at gøre de strafferetlige reaktionsmuligheder mere effektive og koordinere dem bedre gennem Eurojust, at harmonisere kriminaliseringen af lovovertrædelser i forbindelse med udenlandske krigere i hele EU for at tilvejebringe et lovmæssigt grundlag og fremme samarbejdet på tværs af grænserne, for at undgå huller i retsforfølgningen og for at leve op til de praktiske og retlige udfordringer ved indsamling og anerkendelse af bevismidler i terrorsager, ved at opdatere rammeafgørelse 2008/919/RIA;
7.

opfordrer indtrængende den burundiske regering til at træffe foranstaltninger til kontrol af ungdomsafdelingen af CNDD-FDD og forhindre den i at intimidere og overfalde formodede modstandere, og til at drage omsorg for, at de ansvarlige for disse overgreb stilles til ansvar; opfordrer til en uafhængig, international undersøgelse af anklagerne om, at CNDD-FDD bevæbner og træner sin ungdomsafdeling; opfordrer indtrængende lederne af oppositionspartierne til at forhindre, at der øves vold mod deres modstandere;
3.

fremhæver merværdien af at holde Den Blandede Parlamentariske Forsamlings samlinger i de EU-medlemsstater, der har det roterende rådsformandskab, og mener, at dette rotationsprincip bør fastholdes fremover; udtrykker bekymring over de uheldige omstændigheder, der førte til, at det irske formandskab ikke var vært for den 25. samling; roser imidlertid Danmarks regering for at indvilge i at være vært for den yderst vellykkede 23. samling i Horsens, hvor der blev skabt kulturelle og uddannelsesmæssige forbindelser mellem borgerne i Horsens og delegerede fra AVS-landene; beklager dybt den manglende interesse, som nogle EU-medlemsstater, der har haft eller forventes at få det roterende rådsformandskab i fremtiden, har udvist med hensyn til at være værter for Den Blandede Parlamentariske Forsamlings samlinger; opfordrer alle EU-medlemsstater, der har det roterende rådsformandskab, til at engagere sig mere indgående i forberedelserne til, organiseringen af og værtsskabet for Den Blandede Parlamentariske Forsamlings samlinger;
11.

bemærker, at et stort flertal af de undersøgelser, der blev foretaget af Ombudsmanden i det forløbne år (64,3 %), vedrørte Europa-Kommissionen; erkender, at Kommissionen er den institution, hvis beslutninger har størst sandsynlighed for at påvirke borgere, civilsamfundsorganisationer og erhvervsliv direkte; forstår, at det derfor først og fremmest er Kommissionen, der bliver gjort til genstand for offentlig kontrol; bemærker dog med bekymring, at andelen af klager, der vedrørte Kommissionen, er steget i forhold til 2012, hvor den var 52,7 %; opfordrer Ombudsmanden til at undersøge årsagerne til denne stigning med henblik på at forbedre Kommissionens forvaltning og således øge EU-institutionernes troværdighed som helhed; opfordrer den nye Kommission til hurtigt at træffe foranstaltninger for at forbedre sin indsats med det formål at reducere antallet af klager over Kommissionen; mener, at Kommissionens involvering i uigennemskuelige enheder såsom trojkaen ikke bidrager til at fremme gennemsigtighed og klare ansvarsforhold i EU og heller ikke til at fremme respekt for nærhedsprincippet;
A.

der henviser til, at Rusland som fuldt medlem af Europarådet og Organisationen for Sikkerhed og Samarbejde i Europa (OSCE) og medunderskriver af FN-erklæringerne har forpligtet sig til at fremme og beskytte menneskerettighederne, retsstatsprincippet og de grundlæggende frihedsrettigheder; der henviser til, at der på grund af talrige alvorlige krænkelser af retsstatsprincipperne og vedtagelsen af restriktive love i løbet af de seneste måneder er stigende bekymring med hensyn til Ruslands overholdelse af internationale og nationale forpligtelser; der henviser til, at Den Europæiske Union gennem partnerskabet for modernisering gentagne gange har tilbudt yderligere bistand og ekspertise for at hjælpe Rusland med at modernisere og håndhæve sin forfatning og retsorden i overensstemmelse med Europarådets standarder; der henviser til, at der er talrige retssager, hvor der benyttes politisk konstruerede årsager til at eliminere politiske konkurrenter, true civilsamfundet og afskrække borgere fra at deltage i offentlige protestaktioner og demonstrere mod landets nuværende lederskab;
I.

der henviser til, at pressefriheden stadig er under stort pres i Egypten, og at journalister stadig tilbageholdes på grundlag af ubegrundede påstande; der henviser til, at en række journalister blev retsforfulgt i 2014 på grund af anklager om trusler mod national enhed og social fred, om at udsprede falske nyhedsberetninger og samarbejde med Det Muslimske Broderskab; der henviser til, at kassationsdomstolen, der er Egyptens højeste retsinstans, afgjorde, at der var proceduremæssige mangler i retssagen mod journalisterne Mohammed Fahmy, Peter Greste og Baher Mohamed fra Al-Jazeera; der henviser til, at de tre journalisters sag imidlertid skal under en fornyet domstolsprøvelse, og at anklagerne om »forfalskning af nyheder« og »forbindelser med Det Muslimske Broderskab« ikke er frafaldet; der henviser til, at tre andre journalister — Sue Turton, Dominic Kane og Rena Netjes — blev idømt 10 års fængsel in absentia; der henviser til, at de egyptiske journalister Mahmoud Abdel Nabi, Mahmoud Abu Zeid, Samhi Mustafa, Ahmed Gamal, Ahmed Fouad og Abdel Rahman Shaheen blev dømt for blot at udføre deres legitime aktiviteter; der henviser til, at der findes en ekstrem polarisering af de egyptiske medier i pro- og anti-Mursi-fraktioner, hvilket forstærker polariseringen i det egyptiske samfund;
19.

gentager sin opfordring til den højstående repræsentant om at revurdere mandatet for Den Europæiske Unions grænsebistandsmission (EUBAM) i Libyen, som for øjeblikket er i venteposition og stationeret i Tunesien, for at tage hensyn til den dramatisk ændrede situation i landet og med henblik på at etablere en tilstrækkeligt koordineret mission under den fælles sikkerheds- og forsvarspolitik til at operere samordnet med FN og regionale partnere, hvis der findes frem til en politisk løsning; mener, at FSFP-missionen bør have til formål at støtte gennemførelsen af en politisk løsning og bør prioritere en reform af sikkerhedssektoren (SSR) og afvæbning, demobilisering og reintegration (DDR) og også bør være en reaktion på andre presserende forvaltningsbehov; mener endvidere, at FSFP-missionen — som følge af udsigten til en forlænget krig i Libyen og øget ustabilitet og alvorlige trusler mod den europæiske sikkerhed — bør være rede til at deltage i en aktion, der er koordineret af og har et mandat fra FN's Sikkerhedsråd, til at stabilisere Libyen;
F.

der henviser til, at begge parter påberåber sig folkerettens bestemmelser, og at Italien hævder, at hændelsen fandt sted i internationalt farvand, og at marinesoldaterne bør stilles for en italiensk eller international domstol; der henviser til, at Indien derimod fastholder, at marinesoldaterne kan stilles for en indisk domstol, eftersom hændelsen fandt sted ud for kysten i indisk territorialfarvand;
21.

understreger behovet for, at EU sammen med de ukrainske myndigheder lægger yderligere vægt på den humanitære krise i Ukraine og på Krim og løser den katastrofale humanitære situation, navnlig situationen for de internt fordrevne; opfordrer Kommissionen og kommissæren for humanitær bistand og krisestyring til at udarbejde solide, direkte og hårdt tiltrængte humanitære foranstaltninger, uden formidlende organisationer, i form af humanitær indsats med »blå konvojer«, hvoraf det klart fremgår, at de kommer fra EU; opfordrer Kommissionen til at forelægge en sådan handlingsplan for Europa-Parlamentet inden for de næste to måneder; understreger behovet for yderligere økonomisk bistand til Ukraine fra EU og dets medlemsstater for at håndtere den katastrofale humanitære krise; gentager advarsler udstedt af WHO om at det østlige Ukraine står over for en krisesituation på sundhedsområdet, med hospitaler, der ikke er fuldt fungerende, og mangel på medicin og vacciner, og opfordrer til øget og mere effektiv humanitær bistand til internt fordrevne, navnlig med hensyn til børn og ældre, samt til fuld og uhindret adgang for Den Internationale Røde Kors Komité (ICRC) til konfliktområderne; glæder sig over vedtagelsen af den længe ventede lov om internt fordrevne samt beslutningen om at indsætte EU-eksperter gennem EU’s civilbeskyttelsesordning til at rådgive de ukrainske myndigheder om anliggender vedrørende internt fordrevne;
C.

der henviser til, at landene i Centralasien står over for flere fælles udfordringer, såsom fattigdom og alvorlige trusler mod menneskers sikkerhed såvel som et behov for at styrke demokratiet, respekten for menneskerettighederne, god regeringsførelse og retsstatsprincippet;
8.

opfordrer Armenien og Tyrkiet til at bruge eksempler på vellykket forsoning mellem europæiske nationer og til at fokusere på en dagsorden, der sætter mellemfolkeligt samarbejde øverst; stoler på, at dette vil bidrage til den historiske forsoning mellem det armenske og det tyrkiske folk i en ånd af sandhed og respekt; støtter de civilsamfundsinitiativer mellem Tyrkiet og Armenien, der arbejder på at normalisere forbindelserne; opfordrer indtrængende Tyrkiet og Armenien til at normalisere deres forbindelser ved betingelsesløst at ratificere og implementere protokollerne om oprettelse af diplomatiske forbindelser, ved at åbne grænserne og ved aktivt at forbedre deres forbindelser, med særlig henvisning til samarbejde på tværs af grænsen og økonomisk integration;
39.

opfordrer til, at udvekslingen af oplysninger udvides til at omfatte afgørelser med grænseoverskridende virkning i skattespørgsmål for at sikre, at alle virksomheder, der opererer i EU, opfylder deres forpligtelser i samtlige medlemsstater, og for at øge gennemsigtigheden; understreger, at udvekslingen af oplysninger ikke må forvride konkurrencen;
66.

gentager sin advarsel vedrørende de socioøkonomiske udfordringer, som Unionen, navnlig i visse medlemsstater, står over for, og de risici for dens bæredygtighed og stabile vækstpotentiale, som en tilbagegang i den regionale konvergens udgør; minder om, at over 122 millioner EU-borgere er i fare for at blive ramt af fattigdom eller social udstødelse, bl.a. fattigdom hos personer i beskæftigelse og børnefattigdom; påpeger, at 19 % af alle børn i EU for tiden vurderes at befinde sig i risiko for fattigdom, og at disse niveauer er uacceptable og skal reduceres øjeblikkeligt; opfordrer Kommissionen til at fortsætte med at udvikle den sociale dimension i EU; anerkender Kommissionens arbejde på den sociale søjle i Den Økonomiske og Monetære Union som led i processen med at integrere den sociale dimension i de eksisterende økonomiske styringsmekanismer, og opfordrer til, at man arbejder videre ad dette spor med henblik på at gøre fremskridt med opfyldelsen af Europa 2020-strategien;